section_heading: Turneja
paragraph_text: Dana 24. lipnja 2011. Radiohead je održao prethodno nenajavljeni koncert na pozornici Park na Glastonbury Festivalu, na kojem je prvi put izveo pjesme s The King of Limbsa. U rujnu je održao dva nastupa u Roseland Ballroomu u New Yorku<ref> i pojavio se na američkoj televiziji, pa tako i premijeri nove sezone emisije Saturday Night Live<ref> i specijalnoj epizodi The Colbert Reporta koja je trajala sat vremena.<ref> Godine 2012. Radiohead je otišao na turneju u Europu, Sjevernu Ameriku i Aziju, a između ostalog nastupio je na festivalima Bonnaroo, Coachella i Fuji Rock.<ref> Koncerte su uglavnom održavali u arenama; O'Brien je izjavio da "precizan i detaljan" materijal s The King of Limbsa ne bi bio prikladan za izvedbu na vanjskim prostorima.<ref>